
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Ανάκληση αποφάσεως περί κηρύξεως εκτάσεως ως αναδασωτέας στη 

θέση «Κοκκινόβραχος» Περιφέρειας του Δήμου Λαυρίου. 1 

Ακύρωση της 2185/24.2.76 απόφασης του Νομάρχη Λασιθίου ... 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρίσκεται στην οδό 
Μελαχροινού αρ. 11 της πόλης Σάμου στη νήσο Σάμο, φερόμενο ως 
ιδιοκτησία ΛΑΣΚΑΡΗ ΚΑΛΟΓΕΡΗ και καθορισμός ειδικών όρων 


και περιορισμών δόμησης. 3 

Αναστολή εκδόσεως οικοδομικών αδειών στο Ο.Τ. 145 του ρυμοτομι¬ 
κού σχεδίου Π. Ψυχικού για έξι (6) μήνες. 4 

Τροποποίηση του ρυμοτομικού σχεδίου πόλεως Ναυπλίου Ν. Αργολίδας 5 
Απόρριψη τροποποίησης· ρυμοτομικού σχεδίου Άργους Ν. Αργολίδας 

στο Ο.Τ. 165. 6 

Αναστολή χορήγησης οικοδομικών αδειών για χρονικό διάστημα ενός 
(1) έτους στο Ο.Τ. 400 του εγκεκριμένου ρυμοτομικού σχεδίου Αγ. 

Αναργύρων Ν. Δυτ. Αττικής. 7 

Αναστολή χορήγησης οικοδομικών αδειών σε οικοδομικά τετράγωνα . 

του ρυμοτ. σχεδίου Ασπροπύργου Ν. Δυτ. Αττικής. 8 

Αναστολή χορήγησης οικοδομικών αδειών για έξι μήνες στα Ο.Τ. και 

τμήματα Ο.Τ. του Δήμου Αιγάλεω Ν. Δυτ. Αττικής . 9 

Τροποποίηση Σχεδίου διανομής οικισμού - κοινότητας Κοσμηράς Ν. 

Ιωαννίνων. ..... 10 

Τροποποίηση οδού Ομήρου του σχεδίου πόλεως Σοφάδων Ν. Καρδί¬ 
τσας.11 

Αναγνώριση παρόδου οδού Ψιλινάκη στο ΟΤ 133 πόλεως Ιεράπετρα 
Νομού Λασιθίου, ότι υπάρχει πριν από το 1923 και χαρακτηρισμός 

αυτής ως διατηρητέας.12 

Διόρθωση ασυμφωνιών στην περιοχή «Κόκκινα» Σητείας Ν. Λασιθίου 
μεταξύ του ρυμοτομικού που εγκρίθηκε με το από 18.12.85 Δ/γμα 
(ΦΕΚ 28/Δ'/13.2.86) και του (αντίστοιχου εφαρμοσθέντος επί του 

εδάφους.13 

Αναγνώριση οδού (παρόδου οδού) στην πλατεία «Αφέντη Χριστός» στο 
Ο.Τ. 1 πόλεως Ιεράπετρας Νομού Λασιθίου, ότι υπάρχει πριν από το 
1923 και χαρακτηρισμός αυτής ως διατηρητέας.14 


Τροποποίηση της Τ.Π./ΕΠΑ/11571/30.7.87 απόφασης Νομάρχη 
Σερρών με θέμα: «Κατηγοριοποίηση, καθορισμός ορίων και όρων 
δόμησης των οικισμών της Επαρχίας Φυλλίδας: Μεσσοράχη, Δρα- 


βήσκος, Πεθελινός, Γάζωρος, Αναστασιά, Θολός, Κρηνίδα, Σταθ¬ 
μός Λευκοθέας, Σκοπιά, Άνω Συμβολή, Σταθμός Αγγίστας, Πα¬ 
λαιοκώμη, Μύρκινος» ως προς τον καθορισμό νέων ορίων και νέων 

όρων δόμησης στον οικισμό του Δραβήακου.15 

■κρίση ρυμοτομικού σχεδίου του οικισμού «Κάτω Αμπέλια» του Δή¬ 
μου Σιδηροκάστρου Ν. Σερρών και καθορισμός όρων και περιορι¬ 
σμών δόμησης των οικοπέδων αυτού.16 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 810 (1) 

Ανάκληση αποφάσεως περί κηρύξεως εκτάσεως ως αναδασωτέας στη θέση 
«Κοκκινόβραχος» Περιφέρειας του Δήμου Λαυρίου. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του Ν. 3200/1955 «περί Διοικητικής αποκεντρώ- 
σεως», όπως αυτές τροποποιήθηκαν και συμπληρώθηκαν μεταγενέ¬ 
στερα. 

2. Τις διατάξεις του άρθρου 31 του Ν. 1599/1986 «Σχέσεις Κράτους - 
Πολίτη, καθιέρωση νέου τύπου δελτίου ταυτότητας και άλλες διατάξεις». 

3. Τις διατάξεις των άρθρων 38 παρ. 1 και 41 παρ. 1 του Ν. 998/79 

«Περί προστασίας των δασών και των δασικών εν γένει εκτάσεων της χώ- 
ρας». . . 

4. Την αριθ. 160417/1180/8.7.80 δ/γή του Υπουργείου Γεωργίας 
«Περί οδηγιών για τις αναδασωτέες εκτάσεις» ως και την αριθ. 171076/ 
4266/21.10.1985 ομοίαν του Υπουργείου Γεωργίας. 

5. Τις διατάξεις του Α.Ν. 261/68 σε συνδυασμό με τις 968/1964, 
2076/1968 και 2366/69 αποφάσεις του Συμβουλίου της Επικρά¬ 
τειας. 

6. Τη με αριθ. 435/9.3.1989 απόφασή μας (ΦΕΚ 180/Δ'/28.3.89), 
με την οποία κηρύχθηκε αναδασωτέα έκταση εμβαδού 1961 τ.μ. στη θέση 
Κοκκινόβραχος περιφέρειας Δήμου Λαυρίου. 

7. Την από 15.4.1989 αίτηση του Δημητρίου Αντωνίου Γεμελιάρη κα¬ 
τοίκου Αγίου Κων/νου Αττικής με την οποία αμφισβητεί έντονα το δασικό 
χαρακτήρα της έκτασης των 1961 μ 2 και επομένως εσφαλμένα κηρύχθηκε 
αναδασωτέα η έκταση αυτή, αφού δεν πληρούνταν οι προϋποθέσεις που 
απαιτεί το άρθρο 38 παρ. 1 του Ν. 998/79. 

8. Το γεγονός ότι το Δασαρχείο Πεντέλης με το αριθ. X 1746/ 
28.8.1975 έγγραφό του πληροφόρησε αρμοδίως ότι η μείζονα έκταση από 
την οποία προέρχεται η υπόψη έκταση, δεν υπάγεται στις διατάξεις του άρ¬ 
θρου 1 του Ν.Δ. 86/69 και ούτε έχει κηρυχθεί αναδασωτέα αλλά τυγχάνει 
αγροτική τοιαύτη, και το γεγονός ότι όμοιες εκτάσεις κρίθηκαν με νόμιμες 
διαδικασίες μη δασικές (αγροτικές). 

9. Την ανάγκη οριστικής λύσης της διαφοράς που προέκυψε ως προς τον 
χαρακτήρα της υπόψη έκτασης κατά τη διαδικασία που προβλέπει το άρθρο 
14 Ν. 998/79, αποφασίζουμε: 

Ανακαλούμε τη με αριθμό 435/9.3.1989 (ΦΕΚ 180/Δ'/28.3.89) 
απόφασή μοις ως προς την ανωτέρω έκταση των 1961 τετρ. μέτρων που 
βρίσκεται στη θέση «Κοκκινόβραχος» Περιφέρειας Δήμου Λαυρίου για τους 
αναφερόμενους στο σκεπτικό της παρούσης λόγους επί τω τέλει συντάξεως 
πράξεως χαρακτηρισμού κατά το άρθρο 14 Ν. 998/79 θεωρουμένης αυτής 
ως μηδέποτε ^εκδοθείσας. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αγία Παρασκευή, 16 Μαίου 1989 
Ο Νομάρχης 

ΓΙΑΝΝΗΣ ΣΑΒΑΛΑΝΟΣ 
-♦- 

Αρίθ. 58 (2) 

Ακύρωση της 2185/24.2.76 απόφασης του Νομάρχη Λασιθίου. 

Ο ΝΟΜΑΡΧΗΣ ΛΑΣΙΘΙΟΐ 


Έχοντας υπόψη: 

1. Τις διατάξεις του Ν. 3200/55 «περί διοικητικής αποκεντρώσεως» σε 
συνδυασμό με τις διατάξεις του Ν.Δ. 532/70 «περί συμπληρώσεως των 
διατάξεων περί διοικητικής αποκεντρώσεως». 

2. Τις διατάξεις του Α.Ν. 2344/40 «περί αιγιαλού και παραλίας» όπως 
τροποποιήθηκαν και συμπληρώθηκαν μεταγενέστερα. 

3. Την απόφαση αριθ. 2185/24.2.76 «περί καθορισμού ορίων αιγιαλού 
και παραλίας στην περιοχή Σχίσματος Ελούντας». 

4. Τη γνωμοδότηση του Ν.Σ.Κ. αριθμ. 82/70 σύμφωνα με την οποία 
είναι δυνατή η ακύρωση του καθορισθέντος αιγιαλού και ο εξ αρχής καθορι¬ 
σμός αυτού. 

5. Το έγγραφο του ΓΕΝ αριθ. Φ. 1872/145/17.4.76. 

6. Το έγγραφο του Λιμενικού Ταμείου Λασιθίου αριθμός 60/28.1.88, 
αποφασίζουμε: 

Ακυρώνουμε την απόφαση αριθ. 2185/24.2.76 «περί καθορισμού οριο¬ 
γραμμών αιγιαλού - παραλίας στην περιοχή Σχίσματος Ελούντας» για τους 
παρακάτω λόγους: 

α) Διότι η κατά νόμο επιτροπή δεν είχε προβεί στην εξάρτηση των κορυ¬ 
φών των οριογραμμών δια μονίμων και σταθερών σημείων και 

β) Επειδή δημιουργήθηκε νέος αιγιαλός από τις προσχώσεις που έγιναν 
για την κατασκευή της πλαζ και του λιμενοβραχίονα στην παραπάνω πε- 
ριοχή. 


Η απόφαση αυτή να δημοσιευθεί στην Εφημερίδα της Κυβερνήσεως. 
Άγιος Νικόλαος, 25 Απριλίου 1989 
Ο Νομάρχης 

ΝΙΚΟΣ ΜΠΟΥΡΝΑΖΑΚΗΣ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 3494 (3) 

Χαρακτηρισμός ως διατηρητέου του κτιρίου που βρίσκεται στην οδό Μελα- 

χροινού αρ. 11 της πόλης Σάμου στη νήσο Σάμο, φερόμενο ως ιδιοκτη¬ 
σία ΛΑΣΚΑΡΗ ΚΑΛΟΓΕΡΗ και καθορισμός ειδικών όρων και περιορι¬ 
σμών δόμησης. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός Κανονισμός» 
(ΦΕΚ 210/Α’/85) και ειδικότερα τα άρθρα 3 και 4 (παρ. 2) αυτού, όπως 
τροποποιήθηκε με τις διατάξεις του Ν. 1772/88 «Τροποποίηση των διατά¬ 
ξεων του Ν. 1577/85 Γενικός Οικοδομικός Κανονισμός» και άλλες σχετι¬ 
κές διατάξεις» (ΦΕΚ 91/Α’/88). 

2. Το Π.Δ. 1/86 «καθορισμός αρμοδιοτήτων Υπουργείου Αιγαίου» 
(ΦΕΚ 158/Α'/86) και ειδικότερα το άρθρο 5 (παρ. 1, Ε και παρ. 2 Ε, 8) 
αυτού. 

3. Την αρ. 2497/10.4.89 απόφαση του Υπουργού Αιγαίου «Μεταβί¬ 
βαση αρμοδιοτήτων στο Γενικό Γραμματέα και του δικαιώματος να υπο¬ 
γράφουν Με εντολή Υπουργού στους Προϊσταμένους Δ/νσεων και Τμημά¬ 
των του Υπουργείου Αιγαίου» (ΦΕΚ 246/Β’/11.4.89). 

4. Την από 15.5.89 αιτιολογική έκθεση του Τμήματος Πολιτιστικής 
Ανάπτυξης της Δ/νσης Περιφερειακής Ανάπτυξης του Υπουργείου Αιγαίου. 

5. Την από 16.5.1989 απάντηση του Λάσκαρη Καλογερή, ότι αποδέχε¬ 
ται το χαρακτηρισμό ως διατηρητέου του κτιρίου φερομένου ως ιδιοκτησία 
του. 

7. Την από 16.5.89 εισήγηση του Τμήματος Πολιτιστικής Ανάπτυξης 
της Δ/νσης Περιφερειακής Ανάπτυξης του Υπουργείου Αιγαίου, αποφασί¬ 
ζουμε: 

1. Χαρακτηρίζεται ως διατηρητέο το κτίριο, που βρίσκεται στην οδό Με- 
λαχροινού 11 της πόλης της Σάμου στη νήσο Σάμο, φερόμενο ως ιδιοκτησία 
Αάσκαρη Καλογερή, όπως φαίνεται σημειωμένο στο συνημμένο τοπογρα¬ 
φικό διάγραμμα σε κλίμακα 1:500, που θεωρήθηκε από τον Προϊστάμενο 
του Τμήματος Πολιτιστικής Ανάπτυξης της Δ/νσης Περιφερειακής Ανά¬ 
πτυξης του Υπουργείου Αιγαίου με την υπ’ αρ. 3494/89 πράξη του, συνο¬ 
πτικό αντίτυπο του οποίου δημοσιεύεται με την παρούσα απόφαση. 

2. Στο χαρακτηριζόμενο ως διατηρητέο κτίριο απαγορεύεται κάθε αφαί¬ 
ρεση, αλλοίωση ή καταστροφή των επιμέρους αρχιτεκτονικών στοιχείων 
του. 

3. Επιτρέπεται η επισκευή, ο εκσυγχρονισμός των εγκαταστάσεων, η ενί¬ 
σχυση του φέροντα οργανισμού, η εσωτερική διαρρύθμιση καθώς και επεμ¬ 
βάσεις για λόγους λειτουργικούς του χαρακτηριζόμενου ως διατηρητέου 
κτιρίου, εφόσον δεν αλλοιώνεται ο αρχιτεκτονικός χαρακτήρας του. 

4. Επιτρέπεται η χρήση του κτιρίου για τουριστική εκμετάλλευση. 

5. Δεν επιτρέπεται η τοποθέτηση φωτεινών ή μη επιγραφών και διαφημί¬ 
σεων στο χαρακτηριζόμενο ως διατηρητέο κτίριο. Επιτρέπεται μόνο η τοπο¬ 
θέτηση επιγραφών, περιορισμένων διαστάσεων, που πληροφορούν για τυχόν 
χρήσεις των χώρων του κτιρίου. 

6. Για οποιαδήποτε οικοδομική εργασία στο εξωτερικό και εσωτερικό 
του διατηρητέου κτιρίου και του περιβάλλοντα χώρου του, καθώς και για 
την τοποθέτηση επιγραφών απαιτείται η έγκριση της Επιτροπής Πολεοδο- 
μικού και Αρχιτεκτονικού Ελέγχου (ΕΠαΕ). 

7. Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μυτιλήνη, 16 Μαΐου 1989 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 


^ηη^πποπ Λ^ΗΙΟί- ΣαΜΟΪ- 

Αριθ. 6073/16 4/89 (4) 

Αναστολή εχδόσεως οικοδομικών αδειών στο Ο.Τ. 145 του ρυμοτομικού 
σχεδίου Π. Ψυχικού για έξι (6) μήνεε. 

Ο ΝΟΜΑΡΧΗΣ ΑΝΑΤ. ΑΤΤΙΚίΪΣ 
Έχοντας υπόψη: 

1. Τις διατάξεις: 

α) Του Ν.Δ/τος της 17.7.23 «περί σχεδίων πόλεων κ.λπ.», όπως μετα¬ 
γενέστερα τροποποιήθηκαν και συμπληρώθηκαν και ειδικότερα το άρθρο 
29 και 

β) Της παρ. 2 του άρθρου 4 του Ν. 622/1977 «περί εισπράξεως υπό του 
Δημοσίου Ταμείου των δια την έκδοσιν οικοδομικών αδειών καταβαλλομέ- 
νων φόρων κ.λπ.» (ΦΕΚ 171/Α'). 

2. Τις διατάξεις του Ν. 947/1979 «περί οικιστικών περιοχών» (ΦΕΚ 
169/Α') και ειδικότερα το άρθρο 62 παρ. 1. 

3. Τις διατάξεις του Ν. 3200/1955 «περί διοικητικής αποκεντρώσεις» 
(ΦΕΚ 97/Α). 

4. Τις διατάξεις του άρθρου 1 του Α.Ν. 314/68 «περί παροχής εις τον 
Υπουργό Βορείου Ελλάδος και τους Νομάρχες αρμοδιότητας επί θεμάτων 
εγκρίσεως επεκτάσεις ή τροποποιήσεις σχεδίων πόλεων και κωμών» 
(ΦΕΚ 47/Α'), όπως αντικαταστάθηκε με το Ν.Δ. 1018/1971 (ΦΕΚ 
220Α) και συμπληρώθηκε με την παρ. 2 του άρθρου 33 του Ν. 1337/83 
«Επέκταση των πολεοδομικών σχεδίων, οικιστική ανάπτυξη και σχετικές 
ρυθμίσεις» (ΦΕΚ 33/Α’). 

5. Τις διατάξεις του υπ’ αρ. 183 Π.Δ/τος «περί έγκρισης τροποποιήσεων 
σχεδίων πόλεων κ.λπ.» (ΦΕΚ 70/Α'/5.6.1986). 

6. Την αριθμ. 30 απόφαση του Δ.Σ. Π. Ψυχικού. 

7. Το πρακτικό 41 της συνεδρίας 19/20.4.89 για το θέμα του Νομ/κού 
Συμβουλίου Χωροταξίας, Οικισμού και Περιβ/ντος Ανατ. Αττικής, αποφα¬ 
σίζουμε: 

Την αναστολή εκδόσεις οικοδομικών αδειών στο Ο.Τ. 145 του ρυμοτο¬ 
μικού σχεδίου Παλαιού Ψυχικού, για έξι (6) μήνες. 

Η παρούσα ισχύει από την κοινοποίησή της στους ενδιαφερομένους δια 
του οικείου Δήμου. 

Η απόφαση αυτή να δημοσιευθεί στην Εφημερίδα της Κυβερνήσεαις. 

Αγία Παρασκευή, 11 Μαΐου 1989 
Ο Νομάρχης 

ΓΙΑΝΝΗΣ ΣΑΒΑΛΑΝΟΣ 

- ♦- 

Αριθ. 2 (5) 

Τροποποίηση του ρυμοτομικού σχεδίου πόλεως Ναυπλίου Ν. Αργολί- 

δας. 

Η ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις του Ν.Δ/τος της 17.7.23 όπως μεταγενέστερα τροπο¬ 
ποιήθηκαν και συμπληρώθηκαν και ειδικότερα τα άρθρα 3 και 70. 

2. Τις διατάξεις του Α.Ν. 314/1968 (ΦΕΚ 47Α') όπως τροποποιήθη¬ 
καν και συμπληρώθηκον με το Ν.Δ. 1018/71 (ΦΕΚ 220/Α’) και με την 
παράγρ. 3 του άρθρου 34 του Ν. 1577/85 (ΦΕΚ 210/Α'). 

3. Τις διατάξεις του Π.Δ/τος 183/86 (ΦΕΚ 70/Α') και ειδικότερα το 
άρθρο 1. 

4. Το υπ’ αρ. 5535/σχ.5423/88 έγγραφο του Τμήματος Πολεοδομίας 
Νομ. Αργολίδας πρς το δήμο Ναυπλιέων για τήρηση της νόμιμης διαδικα¬ 
σίας και ότι η προθεσμία του άρθρου 27 του Ν. 1065/1980 (ΦΕΚ 168/ 
Α') πέρασε άπρακτη. 

5. Τις υπ’ αρ. 366/28/15/15.11.88 και 369/29/1/24.11.88 σύμ¬ 
φωνες γνωμοδοτήσεις του Συμβουλίου Χωροταξίας, Οικισμού και Περι¬ 
βάλλοντος νομού Αργολίδας, αποφασίζουμε: 

Άρθρο 1 

Εγκρίνεται η τροποποίηση του ρυμοτομικού σχεδίου Ναυπλίου στο Ο.Τ. 
Γ. 371 με καθορισμό χώρων για εκπαιδευτήρια και πολιτιστικά και στα 
Ο.Τ. Γ. 375 και Γ. 376 με τοπικές ρυθμίσεις στα υπάρχοντα τρία χτίσματα 
και οικόπεδο, ώστε να μην ρυμοτομούνται και με πρασιές 2μ., όπως φαίνο¬ 
νται χρωματισμένα στα σχετικά δύο (2) πρωτότυπα διαγράμματα σε κλί¬ 
μακα 1:1000 που έχουν θεωρηθεί από την Προϊσταμένη του Τ.Π. και Π.Ε. 
και θα αναρτηθούν για 15 ημέρες στον πίνακα ανακοινώσεων του Τμήμα¬ 
τος Πολεοδομίας και Πολεοδομικών Εφαρμογών νομού Αργολίδας αμέσως 
μετά τη δημοσίευση της απόφασης αυτής στην Εφημερίδα της Κυβερνή- 
σεως. 


Άρθρο 2 

Η ισχύς της παρούσας αρχίζει από τη δημοσίευσή της στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ναύπλιο, 26 Απριλίου 1989 

Η Νομάρχης 
ΜΑΡΘΑ ΣΗΜΑΝΤΩΝΗ 

- ♦ - · 

Αριθ. 1491 (6) 

Απόρριψη τροποποίησης ρυμοτομικού σχεδίου Άργους Ν. Αργολίδας στο 

Ο.Τ. 165. 

Η ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις του Ν.Δ/τος της 17.7.23 όπως μεταγενέστερα τροπο¬ 
ποιήθηκαν και συμπληρώθηκαν και ειδικότερα τα άρθρα 3 και 70. 

2. Τις διατάξεις του Α.Ν. 314/1968 (ΦΕΚ 47/Α'), όπως τροποποιή¬ 
θηκαν και συμπληρώθηκαν με το αριθ. 1018/71 Ν.Δ/γμα (ΦΕΚ 220/Α') 
και με την παράγρ. 3 του άρθρου 34 του Ν. 1577/85 (ΦΕΚ 210/Α'). 

3. Τις διατάξεις του Π.Δ/τος 183/86 (ΦΕΚ 70/Α'). 

4. Το από 15.4.78 (ΦΕΚ 217/Δ'/78) με αρ. 4383 απόφαση Νομάρχη 
Αργολίδας που εγκρίνει και τροποποιεί το σχέδιο πόλεως Άργους. 

5. Τις με αρ. 60/88 και 85/88 αποφάσεις του Δημοτικού Συμβουλίου 
Άργους υπέρ της τροποποίησης. 

6. Τη αριθ. 30/3/7/14.4.89 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος νομού Αργολίδας, που απορρίπτει τη 
σχετική πρόταση με αίτηση ιδιωτών για τροποποίηση του ρυμοτομικού σχε¬ 
δίου πόλης Άργους με μετατόπιση οικοδομικής γραμμής στην οδό θεάτρου 
στο Ο.Τ. 165, επειδή αυτή αποβαίνει σε βάρος του πλάτους της οδού, απο¬ 
φασίζουμε: 

Απορρίπτουμε την προτεινόμενη τροποποίηση του ρυμοτομικού σχεδίου 
πόλης Άργους στο Ο.Τ. 165 με μείωση προβλεπόμενου πλάτους της οδού 
θεάτρου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ναύπλιο, 26 Απριλίου 1989 

Η Νομάρχης 
ΜΑΡΘΑ ΣΗΜΑΝΤΩΝΗ 

-♦- 

Αριθ. 8420/1038 (7) 

Αναστολή χορήγησης οικοδομικών αδειών για χρονικό διάστημα ενός (1) 
έτους στο Ο.Τ. 400 του εγκεκριμένου ρυμοτομικού σχεδίου Αγ. Αναρ¬ 
γύρων Ν. Δυτ. Αττικής. 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του από 17.7.1923 Ν. Δ/τος, όπως μεταγενέστερα 
τροποποιήθηκαν και συμπληρώθηκαν και ειδικότερα το άρθρο 8. 

2. Τις διατάξεις του Α.Ν. 314/68 (ΦΕΚ 47/Α'), όπως μεταγενέστερα 
τροποποιήθηκαν με το αριθ. 1018/71 Ν. Δ/γμα (ΦΕΚ 220/Α') και με την 
παρ. 3 του άρθρου 34 του Ν. 1577/85 (ΦΕΚ 210/Α’). 

3. Τις διατάξεις του Ν. 1512/85 (ΦΕΚ 4/Α') και ειδικότερα την παρ. 
15 του άρθρου 8. 

4. Τις διατάξεις του Π.Δ. 183/86 (ΦΕΚ 70/Α’). 

5. Την αριθ. Γ48/15883/1903/8.2.88 κοινή απόφαση των Υπουργού 
Προεδρίας της Κυβέρνησης και του Αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων. 

6. Την αριθ. 123/89 γνωμοδότηση του Δημοτικού Συμβουλίου Αγ. 
Αναργύρων. 

7. Την αριθ. 7/89 (θέμα 16ο) γνωμοδότηση του Συμβουλίου Χ.Ο.Π. 
Νομού Δυτ. Αττικής, αποφασίζουμε: 

Άρθρο 1 

Εγκρίνεται η αναστολή χορήγησης οικοδομικών αδειών για χρονικό διά¬ 
στημα ενός (1) έτους για το Ο.Τ, 400, που περικλείεται από τις οδούς Αγ. 
Δημητρίου, Ανδρονίκου και Νέας Εθνικής Ανωνύμου του εγκεκριμένου ρυ¬ 
μοτομικού σχεδίου Αγ. Αναργύρων, όπως φαίνεται στο σχετικό πρωτότυπο 
σχεδιάγραμμα σε κλίμακα 1:2.000, που έχει θεωρηθεί από τη Δ/ντρια της 
Δ/νσης Πολ/μίας Δυτ. Αττικής και που αντίγραφό του θα αναρτηθεί για 15 
ημέρες στα γραφεία της Δ/νσης Πολ/μίας Δυτ. Αττικής μετά τη δημο¬ 
σίευση αυτής της απόφασης στην Εφημερίδα της Κυβερνήσεως. 

Άρθρο 2 

Η ισχύς της απόφασης αυτής αρχίζει από την ημερομηνία δημοσίευσής 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 26 Απριλίου 1989 

Ο Νομάρχης 
Γ. ΑΝΑΝΙΑΔΗΣ 

- ♦ - 

Αριθ. οιχ. 8678/1061 (8) 

Αναστολή χορήγησης οικοδομικών αδειών σε οικοδομικά τετράγωνα του 
ρυμοτομιχοΰ σχεδίου Ασπροπύργου Ν. Δυτ. Αττικής. 

Ο ΝΟΜΑΡΧΗΣ ΔΤΤ. ΑΤΤΙΚΗΣ 
Έχοντας υπόψη: 

1. Τις διατάξεις του από 17.7.1923 Ν.Δ/τος όπως μεταγενέστερα τρο¬ 
ποποιήθηκαν και συμπληρώθηκαν και ειδικότερα το άρθρο 8. 

2. Τις διατάξεις του Α.Ν. 314/68 (ΦΕΚ 47/Α) όπως μεταγενέστερα 
τροποποιήθηκαν με το αριθ. 1018/71 Ν. Δ/γμα (ΦΕΚ 220/Α") και με την 
παρ. 3 του άρθρου 34 του Ν. 1577/85 (ΦΕΚ 210/Α"). 

3. Τις διατάξεις του Ν, 1512/85 (ΦΕΚ 4/Α') και ειδικότερα την παρ. 
15 του άρθρου 8. 

: 4. Τις διατάξεις του Π.Δ. 183/86 (ΦΕΚ 70/Α'). 

5. Την αριθ. Γ4δ/15883/1903/8.2.88 κοινή απόφαση των Υπουργού 
Προεδρίας της Κυβέρνησης και Αναπληρωτή Υπουργού Περιβάλλοντος, Χωρο¬ 
ταξίας και Δημοσίων Έργων. 

6. Την αριθ. 23/89 γνωμοδότηση του Δημοτικού Συμβουλίου Ασπρο¬ 
πύργου. 

7. Την αριθ. 9/89 (θέμα 21ο) γνωμοδότηση του Συμβουλίου Χ.Ο.Π. 
Νομού Δυτ. Αττικής, αποφασίζουμε: 

Άρθρο 1 

Εγκρίνεται η αναστολή χορήγησης οικοδομικών αδειών για έξι (6) μήνες 
στα Ο.Τ. 4,18,19,20,24,28,31,34,36,37,45,46,47,48,64,66, 
70, 71, 73, 74,82,87,91,93,94,97,104,105,106,107,108,109, 
115,116,128,129,130, 131,142,148, 149,150, 164,168, 175, 
193, 203, 204, 213, 214, 215, 216, 220, 221, 222, 223, 228, 229, 
230, 234, 235, 236, 237, 238, 239, 240, 241, 242, 243, 252, 253, 
254,262,263,267,268,268Α", 269,270,271,272,277,278,280, 
285, 286, 287, 288, 291, 292, 296, 307, 312, 320, 293, 328, 329, 
330, 331, 332, 333, 334, 335, 336, 337, 338, 339, 342, 344, 348, 
350, 351, 352, 353, 354, 355, 356, 362, 363, 369, 371, 375, 376, 
377,378,380,383,384,385,386, 388, 390,392 και 393 όπως φαί¬ 
νεται στο σχετικό πρωτότυπο σχεδιάγραμμα σε κλίμακα 1:2.000, που έχει 
θεωρηθεί από τη Δ/ντρια της Δ/νσης Πολεοδομίας Δυτ. Αττικής και που θα 
αναρτηθεί για 15 ημέρες στα γραφεία της Δ/νσης Πολ/μίας Δυτ. Αττικής 
μετά τη δημοσίευση αυτής της απόφασης στην Εφημερίδα της Κυβερνή¬ 
σεως. 

Άρθρο 2 

Η ισχύς της απόφασης αυτής αρχίζει από την ημερομηνία δημοσίευσής 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 4 Απριλίου 1989 

Ο Νομάρχης 
Γ. ΑΝΑΝΙΑΔΗΣ 

-φ- 

Αριθ. οικ. 9123/1098 (9) 

Αναστολή χορήγησης οικοδομικών αδειών για έξι μήνες στα Ο.Τ. και τμή¬ 
ματα Ο.Τ. του Δήμου Αιγάλεω Ν. Δυτ. Αττικής. 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του από 17.7.1923 Ν.Δ/τος όπως μεταγενέστερα τρο¬ 
ποποιήθηκαν και συμπληρώθηκαν και ειδικότερα το άρθρο 8. 

2. Τις διατάξεις του Α.Ν. 314/68 (ΦΕΚ 47/Α'), όπως μεταγενέστερα 
τροποποιήθηκαν με το αριθ. 1018/71 Ν. Δ/γμα (ΦΕΚ 220/Α") και με την 
παρ. 3 του άρθρου 34 του Ν. 1577/85 (ΦΕΚ 210/Α"). 

3. Τις διατάξεις του Ν. 1512/85 (ΦΕΚ 4/Α") και ειδικότερα την παρ. 
15 του άρθρου 8. 

4. Τις διατάξεις του Π.Δ. 183/86 (ΦΕΚ 70/Α"). 

5. Την αριθ. Γ4δ/15883/1903/8.2.88 κοινή απόφαση του Υπουργού 


Προεδρίας της Κυβέρνησης και του Αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων. 

6. Την αριθ. 45/22.2.89 γνωμοδότηση του Δημοτικού Συμβουλίου Δή¬ 
μου Αιγάλεω. 

7. Την αριθ. 6/29.3.89 (θέμα 11ο) γνωμοδότηση του Συμβουλίου 
Χ.Ο.Π. Νομού Δυτ. Αττικής, αποφασίζουμε: 

Άρθρο 1 

Εγκρίνεται η παράταση ισχύουσας αναστολής έκδοσης οικοδομικών 
αδειών για έξι (6) μήνες στα Ο.Τ. 196, 266 και σε τμήματα των Ο.Τ. 20, 
82, 85, 88, 90, 110, 112, 180, 188, 191, 193, 264, 294, 269α, 
298α, 336, 372, 383,384,423, 441,443,444,461, 453,466,471, 
480, 482, 496, 516, 518, 539, 551, 552, 574,682 και 244 Δήμου Αι¬ 
γάλεω όπως φαίνονται στα σχετικά πρωτότυπα σχεδιάγραμμα σε κλίμακα 
1:500 και 1:5000 που έχουν θεωρηθεί από τη Δ/ντρια της Δ/νσης Πολεο¬ 
δομίας Δυτ. Αττικής και που θα αναρτηθούν για 15 ημέρες στα γραφεία της 
Δ/νσης Πολεοδομίας Δ.Α. μετά τη δημοσίευση αυτής της απόφασης στην 
Εφημερίδα της Κυβερνήσεως. 

Άρθρο 2 

Η ισχύς της απόφασης αυτής αρχίζει από τη δημοσίευσής της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 5 ΜαΤου 1989 

Ο Νομάρχης 
Γ. ΑΝΑΝΙΑΔΗΣ 

-♦- 

Αριθ, 312 (10) 

Τροποποίηση Σχεδίου διανομής οικισμού - κοινότητας Κοσμηράς Ν. Ιωαν- 

νίνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις: 

α) Του Ν.Δ. 17.7.23 «Περί σχεδίων πόλεων κωμών κ.λπ.» και ειδικό¬ 
τερα του άρθρου 3 αυτού. 

β) Του Ν. 1337/83 και ειδικότερα του άρθρου 38 αυτού. 

γ) Του Π.Δ. της 2.4.85 (ΦΕΚ 225/Δ’/85) «περί μεταβίβασης αρμοδιο¬ 
τήτων στους Νομάρχες». 

δ) Του Π.Δ. 183/86 (ΦΕΚ 70/Α'/5.6.86) «περί εγκρίσεωςτροποποιή- 
σεως από τους Νομάρχες». 

2. Το Ρυμοτομικό Σχέδιο διανομής.του οικισμού Κοινότητας Κοσμηράς 
που κυρώθηκε με την αγροτική Νομοθεσία. 

3. Τις αριθ. 1/89 και 6/89 Αποφάσεις Κοινοτικού Συμβουλίου Κοινό¬ 
τητας Κοσμηράς. 

4. Τη γνώμη του ΣΧΟΠ του Νομού που διατυπώθηκε στην πράξη με 
αριθμό 7/13.4.89. 

5. Τη Γ4δ/15883/1903/88 απόφαση του Υπ. ΠΕ. ΧΩ. Δ. Ε. για τη 
μη δημοσίευση του διαγράμματος, αποφασίζουμε: 

Τροποποιούμε το Ρυμοτομικό Σχέδιο διανομής του οικισμού Κοινότητας 
Κοσμηράς στα Ο.Τ. 17, 19 και 21, όπως φαίνονται στο συνημμένο στην 
παρούσα διάγραμμα. 

Η ισχύς της απόφασης αυτής αρχίζει από τη δημοσίευσή της στην Εφη¬ 
μερίδα της Κυβερνήσεως. 

Το διάγραμμα με κλίμ. 1:200 που συνοδεύει την παρούσα απόφαση 
αναρτάται ταυτόχρονα με την υπογραφή στον πίνακα ανακοινώσεως του 
ΤΠ και ΠΕ Ν. Ιωαννίνων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 2 Μαΐου 1989 
Ο Νομάρχης 

ΔΗΜΗΤΡΙΟΣ ΟΙΚΟΝΟΜΟΥ 
-♦- 

Αριθ. 835 (11) 

Τροποποίηση οδού Ομήρου του σχεδίου πόλεως Σοφάδων Ν. Καρδίτσας. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις του Ν. Δ/τος της 17.7.1923 όπως μεταγενέστερα τρο¬ 
ποποιήθηκαν και συμπληρώθηκαν και ειδικότερα τα άρθρα 3 και 70. 

2. Τις διατάξεις του Α.Ν. 314/1968 (ΦΕΚ 47/Α) όπως τροποποιήθη¬ 
καν και συμπληρώθηκαν με το υπ’ αριθ. 1018/71 Ν. Δ/γμα (ΦΕΚ 2/Α"). 

και με την παραγρ. 3 του άρθρου 34 του Ν. 1577/85 (ΦΕΚ 210/Α"). 

3. Τις διατάξεις του Π.Δ. 183/86 (ΦΕΚ 70/Ά). 

4. Την αριθ. Γ48/15883/1903/8.2.1988 κοινή απόφαση του Υπουρ¬ 
γού Προεδρίας της Κυβέρνησης και του Αναπληρωτή Υπουργού Περιβάλ¬ 
λοντος, Χωροταξίας και Δημοσίων Έργων. 

5. Τις αριθ. 50/1988 και 72/88 αρχικές αποφάσεις και τις αριθ. 
143/88 και αριθ. 29/3/1.2.89 τελικές αποφάσεις του Δημοτικού Συμ¬ 
βουλίου Σοφάδων για την τροποποίηση της οδού ΟΜΗΡΟΥ στο τμήμα της 
που περικλείεται μεταξύ των οδών Ελ. Βενιζέλου και Πίνδου του εγκ. σχε¬ 
δίου πόλεως Σοφάδων. 

6. Τη σύμφωνη γνώμη του ΣΧΟΠ που εκφράστηκε με τις υπ’ αριθ. 
5/88 (πρακτ. 6/88) και 1/89 (πρακτ. 1/89) αποφάσεις του. 

7. Τη σύμφωνη γνώμη της υπηρεσίας, που εκφράστηκε με τις υπ’ αριθ. 
2642/22.8.88 και 388/20.2.89 εισηγήσεις προς το ΣΧΟΠ. 

8. Την ένσταση των α) Ηρακλή Σακελλαρόπουλου, β) Χρήστου Χατζό- 
πουλου, γ) Γεωρ. Καραντώνη, δ) Βασιλικής Τοπούζη, ε) Δήμητρας Μπρά¬ 
τσου και στ) Χρήστου Κατσαντώνη παρόδιων ιδοκτητών της οδού ΟΜΗ¬ 
ΡΟΥ, επειδή: 

α) Με την τελική πρόταση του Δήμου, με μικρή τελικά μείωση του εύρους 
της οδού συνδυαζόμενη με μετατόπιση και ελαφρές θλάσεις του άξονα αυ¬ 
τής, αποφεύγεται η ρυμοτόμηση κτισμάτων που βρίσκονται στην ανατολική 
πλευρά της ενώ με την εκμετάλλευση παλαιάς δημοτικής οδού που βαίνει 
παράλληλα και εν μέρει συμπίπτει με αυτήν αποφεύγεται η ρυμοτόμηση 
ιδιοκτησιών κειμένων προς τη δυτική πλευρά αυτής 

β) Η οδός δεν ανήκει στο πρωτεύον οδικό δίκτυο της πόλης, αποφασί¬ 
ζουμε: 

Άρθρο 1 

Τροποποιείται το εγκεκριμμένο ρυμοτομικό διάγραμμα της πόλεως Σο¬ 
φάδων με μεταβολή της θέσεως του άξονα και μείωση του εύρους του τμή¬ 
ματος της οδού ΟΜΗΡΟΥ που περιλαμβάνεται μεταξύ των οδών Ελ. Βενι¬ 
ζέλου και Πίνδου, όπως φαίνεται με κυανή διακεκομμένη γραμμή στο τοπο¬ 
γραφικό διάγραμμα υπό κλίμ. 1:500, που συνέταξε ο Περικλής Παπαχρι- 
στόπουλος, τοπογρ. Μηχανικός και συνοδεύει την αριθ. 143/88 και 29/ 
1989 αποφάσεις του Δημοτικού Συμβουλίου Σοφάδων. 

Άρθρο 2 

Η παρούσα να δημοσιευτεί στην Εφημερίδα της Κυβερνήσεως στο Δ' τεύ- 
Χ°ί· 

Μετά τη δημοσίευση το συνοδευτικό αυτής τοπογραφικό διάγραμμα κλί¬ 
μακας 1:500 που αποτελείται από ένα (1) φύλλο, κοινοποιείται με ανάρ¬ 
τησή του επί δεκαπέντε (15) ημέρες στον πίνακα «ανακοινώσεων του Τμήμα¬ 
τος Πολεοδομίας και Πολεοδομικών Εφαρμογών. 

Καρδίτσα, 11 Απριλίου 1989 
Ο Νομάρχης 

ΜΙΧΑΛΗΣ ΧΡΥΣΟΧΟΪΔΗΣ 

- ♦- 

Αριθ. 1439/702/οίκ. ' (12) 

Αναγνώριση παρόδου οδού Ψιλινάκη στο ΟΤ 133 πόλεως Ιεράπετρα Νο¬ 
μού Αασιθίου, ότι υπάρχει πριν από το 1923 και χαρακτηρισμός αυτής 
ως διατηρητέας. 

Ο ΝΟΜΑΡΧΗΣ ΑΑΣΙΘΙΟΥ 

Σύμφωνα με: 

1. Τις διατάξεις: 

α) Του από 17.7.1923 Ν.Δ. «περί σχεδίων πόλεων, κωμών και συνοικι¬ 
σμών του Κράτους και ανεγέρσεως αυτών». 

β) Του Β.Δ. 712/70, όπως τροποποιήθηκε με τα 677/71 και 198/ 
1972 Β.Δ. 

γ) Του Ν. 3200/55 «περί διοικητικής αποκεντρώσεως», όπως έχει συ¬ 
μπληρωθεί και τροποποιηθεί μεταγενέστερα. 

δ) Την 29/1989 γνωμοδότηση του Συμβουλίου Χωροταξίας Οικισμού 
και Περιβάλλοντος Ν. Αασιθίου. 

2. Την από 15.3.1989 αίτηση των Σταματίου και Ελένης Κουρζή για 
αναγνώριση οδού σαν προϋφισταμένης του 1923. 

3. Τους ακόλουθους τίτλους ιδιοκτησίας: 35809/11994/1929, 
22332/44955/1947 163/1966, 8752/1986 και 8753/1986 συμβό¬ 
λαια από τους οποίους προκύπτει ότι η πάροδος οδού Ψιλινάκη στο ΟΤ 133 
πόλεως Ιεράπετρας υπάρχει πριν από το 1923. 

4. Το τοπογραφικό σχεδιάγραμμα του Πολιτικού Υπομηχοινικού Εμμα¬ 
νουήλ Γαϊτ«χνάκη. 

5. Το από 17.9.1947 (ΦΕΚ 207/Α'/47) ρυμοτομικό σχέδιο πόλεως 
Ιεράπετροις στο οποίο φαίνεται η εν λόγω οδός. 


6. Το γεγονός ότι ο δρόμος είναι υψομετρικά διαμορφωμένος και εξυπη¬ 
ρετεί ιδιοκτησίες οι οποίες έχουν πρόσωπο σ’ αυτόν, αποφασίζουμε: 

Αναγνωρίζουμε ότι η πάροδος οδού Ψιλινάκη στο Ο.Τ. 133 του ρυμοτο¬ 
μικού σχεδίου πόλεως Ιεράπετρας, υπάρχει νομίμως πριν από το έτος 
1923, και τη χαρακτηρίζουμε ως διατηρητέα. 

Η πάροδος αυτή φαίνεται στο τοπογραφικό σχεδιάγραμμα σε κλ. 1:200 
που συνέταξε ο Πολιτικός Υπομηχανικός Εμμανουήλ Γαϊτανάκης και θεω¬ 
ρήθηκε από τον Προϊστάμενο του Τ.Π. και Π.Ε. Ν. Αασιθίου. Το διά¬ 
γραμμα αυτό θα αναρτηθεί για 15 ημέρες στον πίνακα ανακοινώσεως του 
Τμήματος Πολεοδομίας και Πολεοδομικών Εφαρμογών αμέσως μετά την 
δημοσίευση απόφασης αυτής στην Εφημερίδα της Κυβερνήσεως. 

Η ισχύς της απόφασης αυτής αρχίζει από τη δημοσίευσή της στην Εφη¬ 
μερίδα της Κυβερνήσεως. 

Άγιος Νικόλαος, 5 Μαΐου 1989 
Ο Νομάρχης 

ΝΙΚ. ΜΠΟΥΡΝΟΥΖΑΚΗΣ 

-ψ- 

Αριθ. 1440/709 (13) 

Διόρθωση ασυμφωνιών στην περιοχή «Κόκκινα» Σητείιχς Ν. Αασιθίου με¬ 
ταξύ του ρυμοτομικού που εγκρίθηκε με το από 18.12.85 Δ/γμα(ΦΕΚ 
28/Δ'/13.2.86) και του «χντίστοιχου εφαρμοσθέντος επί του εδάφους. 

Ο ΝΟΜΑΡΧΗΣ ΑΑΣΙΘΙΟΥ 

Σύμφωνα με: 

1. Τις διατάξεις του Ν.Δ/τος της 17.7.1923 (ΦΕΚ 228/Α’) όπως με¬ 
ταγενέστερα τροποποιήθηκαν και συμπληρώθηκαν και ειδικότερα το άρθρο 
6 αυτού. 

2. Τις διατάξεις του. Π. Δ/τος της 18.10.1925 (ΦΕΚ 322/Α') «περί 
τρόπου διορθώσεως ασυμφωνιών». 

3. Τις διατάξεις του Α.Ν. 314/68 (ΦΕΚ 47/Α’) όπως τροποποιήθηκαν 
και συμπληρώθηκαν με το Ν.Δ. 1018/71 (ΦΕΚ 220/Α'). 

4. Τις διατάξεις του Ν. 3200/55 «περί διοικητικής αποκεντρώσεως» 
όπως τροποποιήθηκα και συμπληρώθηκαν. 

5. Το αριθ. 855/21.3.89 έγγραφό μιας προς το Δήμο Σητείας με το 
οποίο αναφέραμε τις διαπιστωθείσες από το μελετητή της πράξης εφαρμο¬ 
γής ασυμφωνίες. 

6. Τη αριθ. 74/27.3.89 απόφαση του Δημοτικού Συμβουλίου Σητείας. 

7. Τη αριθ. 27/20.4.89 γνωμοδότηση του Συμβουλίου Χ.Ο.Π. Νομού 
Αασιθίου, αποφασίζουμε: 

Άρθρο 1 

Εγκρίνεται η διόρθωση ασυμφωνιών στη περιοχή «Κόκκινα» Σητείιχς με¬ 
ταξύ του ρυμοτομικού σχεδίου που εγκρίθηκε με το από 18.12.85 Π. Δ/ 
γμα (ΦΕΚ 28/Δ'/86) και του αντίστοιχου εφαρμοσθέντος επί του εδάφους 
όπως φαίνονται στα 3 ματογραφικά διαγράμματα σε κλι. 1:500 που έχουν 
θεωρηθεί από τον Προϊστάμενο του Τ.Π. και Π.Ε. και που συνοπτικό του 
αντίτυπο θα αναρτηθεί για 15 ημέρες στον Πίνακα ανακοινώσεων του Τμή¬ 
ματος Πολεοδομίας και Πολεοδομικών Εφαρμογών αμέσως μετά τη δημο¬ 
σίευση της απόφασης αυτής στην Εφημερίδα της Κυβερνήσεως. 

Άρθρο 2 

Η ισχύς της παρούσας απόφασης αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άγιος Νικόλαος, 5 Μαΐου 1989 
Ο Νομάρχης 

ΝΙΚ. ΜΠΟΥΡΝΟΥΖΑΚΗΣ 
-♦- 

Αριθ. 1441/710 (14) 

Αναγνώριση οδού (παρόδου οδού) στη πλατεία «Αφέντη Χριστού» στο Ο.Τ. 
πόλεως Ιεράπετρας Νομού Αασιθίου, ότι υπάρχει πριν από το 1923 και 
χαρακτηρισμός αυτής ως διατηρητέας. 

Ο ΝΟΜΑΡΧΗΣ ΑΑΣΙΘΙΟΥ 

Σύμφωνα με: 

1. Τις διατάξεις: 

α) Του από 17.7.1923 Ν.Δ. «περί σχεδίων πόλεων, κωμών και συνοικι¬ 
σμών του Κράτους και ανεγέρσεως αυτών». 

β) Του Β.Δ. 712/70, όπως τροποποιήθηκε με τα 677/71 και 198/ 
1972 Β.Δ. 

γ) Του Ν. 3200/55 «περί διοικητικής αποκεντρώσεως», όπως έχει συ¬ 
μπληρωθεί και τροποποιηθεί μεταγενέστερα. 

δ) Την 28/1989 γνωμοδότηση του Συμβουλίου Χωροταξίας Οικισμού 
και Περιβάλλοντος Ν. Λασιθίου, 

2. Την από 7.3.1989 αίτηση των Μαρίας Καμαρινέα για αναγνώριση 
κοινώς αυλής (οδού) σαν οδός προΰπάρχουσας του 1923. 

3. Τους ακόλουθους τίτλους ιδιοκτησίας; 11785/1909, 8557/1924, 
11737/1928, 2021/1978, 5462/1981, 11922/1988 και 11923/ 
1988 από τους οποίους προκύπτει ότι η οδός (πάροδος οδού) στο ΟΤ 1 πό- 
λεως Ιεράπετρας υπάρχει πριν από το 1923. 

4. Το τοπογραφικό σχεδιάγραμμα του Πολιτικού Υπομηχανικού Χρή¬ 
στου Ασπραδάκη. 

5. Το από 17.9.1947 (ΦΕΚ 207/Α'/47) ρυμοτομικό σχέδιο πόλεως 
Ιεράπετρας στο οποίο φαίνεται η εν λόγω οδός, αποφασίζουμε: 

Αναγνωρίζουμε ότι η οδός (πάροδος οδού) στη πλατεία «Αφέντη Χρι¬ 
στός» και ειδικότερα στο Ο.Τ. του ρυμοτομικού σχεδίου πόλεως Ιεράπετρας, 
υπάρχει νομίμως πριν από το έτος 1923, και τη χαρακτηρίζουμε ως διατη¬ 
ρητέα. 

Η οδός (πάροδος) αυτή φαίνεται στο τοπογραφικό σχεδιάγραμμα σε 
κλίμ. 1:100, που συνέταξε ο Πολιτικός Υπομηχανικός Εμμανουήλ Γαϊτα- 
νάκης και θεωρήθηκε από τον Προϊστάμενο του Τ.Π. και Π.Ε. Ν. Λασιθίου. 
Το διάγραμμα αυτό θα αναρτηθεί για 15 ημέρες στον πίνακα ανακοίνώ- 
σεως του Τμήματος Πολεοδομίας και Πολεοδομικών Εφαρμογών αμέσως 
μετά τη δημοσίευση της απόφασης αυτής στην Εφημερίδα της Κυβερνή- 
σεως. 

Η ισχύς της απόφασης αυτής αρχίζει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άγιος Νικόλαος, 5 Μαΐου 1989 
Ο Νομάρχης 

ΝΙΚ. ΜΠΟΥΡΝΟΥΖΑΚΗΣ 

- + - 

Αριθ. ΕΠΑ 10051 (15) 

Τροποποίηση της Τ.Π./ΕΠΑ/11571/30.7.87 απόφασης Νομάρχη Σερ¬ 
ρών με θέμα: «Κατηγοριοποίηση, καθορισμός ορίων και όρων δόμησης 
των οικισμών της Επαρχίας Φυλλίδας: Μεσσοράχη, Δραβήσκος, Πεθε- 
λινός, Γάζωρος, Αναστασιά, Θολός, Κρηνίδα, Σταθμός Λευκοθέας, 
Σκοπιά, Άνω Συμβολή, Σταθμός Αγγίστας, Παλαιοκώμη, Μύρκινος» 
ως προς τον καθορισμό νέων ορίων και νέων όρων δόμησης στον οικισμό 
του Δραβήσκου. 

Ο ΝΟΜΑΡΧΗΣ ΣΕΡΡΩΝ 

Έχοντας υπόφη: 

1. Την Τ.Π./ΕΠΑ/11571/30.7.87 απόφαση Νομάρχη Σερρών με 
θέμα «Κατηγοριοποίηση, καθορισμός ορίων και όρων δόμησης οικισμών 
της Επαρχίας Φυλλίδας Ν. Σερρών» μεταξύ των οποίων και ο οικισμός του 
Δραβήσκου. 

2. Τις διατάξεις του από 24.4.1985 Π.Δ/τος όπως αυτό τροποποιήθηκε 
με το Π.Δ. 14.2.87. 

3. Την υπ’ αριθ. 51/1988 απόφαση του κοινοτικού συμβουλίου Δραβή¬ 
σκου. 

4. Την υπ’ αριθ. 153/Πρ. 28/12.4.89 γνωμοδότηση του Συμβουλίου 
Χωροταξίας, Οικισμού και Περιβάλλοντος Ν. Σερρών, αποφασίζουμε: 

Άρθρο 1 

1. Εγκρίνεται η τροποποίηση των ορίων του οικισμού Δραβήσκου και ο 
καθορισμός νέων με στοιχεία από 1 έως 37, όπως αυτά φαίνονται στο συνο¬ 
δευτικό της παρούσας σχεδιάγραμμα Π-1.1., σε κλίμακα 1:5.000, που 
αποτελεί αναπόσπαστο μέρος της απόφασης αυτής και αυντάχθηκε βάσει 
στοιχείων του χάρτη και επί τόπου ελέγχου και όπως αυτά περιγράφονται 
στην τεχνική περιγραφή που το συνοδεύει. 

2. Εγκρίνεται η επιβολή των παρακάτω γενικών και ειδικών όρων δόμη¬ 
σης στο νέο τμήμα της επέκτασης. 

Α. Γενικοί όροι δόμησης. 

I. Αρτιότητα οικοπέδων 

Για οικόπεδα που εμπίπτουν στο νέο τμήμα της επέκτασης ορίζεται ελά¬ 
χιστο εμβαδόν οικοπέδων 800 τ.μ. 

Κατά παρέκκλιση άρτια θεωρούνται τα οικόπεδα με όποιο εμβαδόν είχαν 
κατά την ημέρα δημοσίευσής του από 24.4.85 Π.Δ/τος (ΦΕΚ 181/Δ - / 
3.5.85). 

II. Συντελεστής δόμησης. 

Ο συντελεστής δόμησης των οικοπέδων ορίζεται σύμφωνα με το άρθρο 1 
παρ. 2β του από 24.2.87 Π.Δ/τος (ΦΕΚ 133/Δ723.2.87). 

III. Κάλυψη οικοπέδου 

Μέγιστο επιτρεπόμενο ποσοστό κάλυψης των οικοπέδων ορίζεται σύμ¬ 


φωνα με το άρθρο 1 παρ. 2β του από 14.2.87 Π.Δ/τος. 

1111. Ύψος κτιρίων 

α. Το μέγιστο ύψος των κτιρίων ορίζεται σε 7.50 μ. δυνάμενο να φθάσει 
τα 85 μ. από το χαμηλότερο σημείο του εδάφους, για κλίση εδάφους μεγα¬ 
λύτερη του 25% και έπειτα από προηγούμενη έγκριση της Επιτροπής Πο- 
λεοδομικού και Αρχιτεκτονικού Ελέγχου. 

β. Τα αναφερόμενα στο εδάφιο α ισχύουν και για το τμήμα του οικισμού 
μεταξύ ρυμοτομικού σχεδίου και νέου ορίου, όπως αυτό είχε καθορισθεί με 
την ΤΠ/ΕΠΑ/11571/87 απόφαση Νομάρχη Σερρών. 

Β. Ειδικοί όροι δόμησης 

I. Στο νέο τμήμα της επέκτασης οι ειδικοί όροι δόμησης ορίζονται όπως 
αναφέρονται στην ΤΠ/ΕΠΑ/11571/87 απόφαση Νομάρχη Σερρών και 
όπως ειδικά ορίζονται για τον οικισμό του Δραβήσκου. 

II. Όσον αφορά την επιβολή στέγης για τις μονόροφες οικοδομές ισχύουν 
τα αναφερόμενα στην παρ. 1 της ΤΠ/0140/88 απόφασης Νομάρχη Σερ¬ 
ρών. 

Γ.Ι. Πριν από οποιαδήποτε κατάτμηση οικοπέδων εντός των ορίων του 
οικισμού θα πρέπει να θεωρείται το σχετικό τοπογραφικό διάγραμμα από το 
Τ.Π. και Π.Ε. Ν. Σερρών, ώστε να εξασφαλίζεται η συνέχεια των κοινόχρη¬ 
στων χώρων και η δημιουργία νέων σύμφωνα με τα οριζόμενα στις διατά¬ 
ξεις της παρ. 1 του άρθρου 6 του από 24.4.85 Π.Δ/τος όπως αυτό τροπο¬ 
ποιήθηκε με το από 14.2.87 Π.Δ/γμα. 

II. Να εξασφαλίζεται οπωσδήποτε η συνέχεια των υφιστάμενων ή εγκε¬ 
κριμένων δρόμων του οικισμού. 

III. Κατά τα λοιπά ισχύει το Π.Δ. 24.4.85 όπως αυτό τροποποιήθηκε με 
το Π.Δ. 14.2.87. 

3. Εγκρίνεται η τροποποίηση των γενικών όρων δόμησης που ορίσθηκαν 
με την ΤΠ/ΕΠΑ/11571/30.7.87 απόφαση Νομάρχη Σερρών για το 
τμήμα του οικισμού με εγκεκριμένο ρυμοτομικό σχέδιο ως εξής: 

I. Κάλυψη οικοπέδου. 

Μέγιστο ποσοστό κάλυψης των οικοπέδων που εμπίπτουν τόσο στο κε¬ 
ντρικό τμήμα του οικισμού όσο και στο λοιπό τμήμα με εγκεκριμένο ρυμοτο¬ 
μικό σχέδιο ορίζεται σε 70% με την προσαύξηση του 10% του άρθρου 14 
του Ν. 1577/85 για χαμηλά κτίρια. 

II. Συντελεστής δόμησης 

Για τα οικόπεδα που εμπίπτουν τόσο στο κεντρικό τμήμα του οικισμού 
όσο και στο λοιπάτμήμα με εγκεκριμένο ρυμοτομικό σχέδιο ο συντελεστής 
δόμησης των οικοπέδων κλιμακώνεται προοδευτικά και ανάλογα με την 
επιφάνεια του οικοπέδου ως εξής: 

- Για τα πρώτα 100 τ.μ. επιφάνειας του οικοπέδου, ο συντελεστής δόμη¬ 
σης ορίζεται σε 1.60. 

- Για τα επόμενα 100 τ.μ. επιφάνειας του οικοπέδου, ο συντελεστής δόμη¬ 
σης ορίζεται σε 0.80. 

- Για το πέραν των 200 τ.μ. τμήμα επιφάνειας του οικοπέδου ο συντελε¬ 
στής δόμησης ορίζεται σε 0.60. 

Για την περιοχή εντός του εγκεκριμένου ρυμοτομικού σχεδίου δεν υπάρ¬ 
χει ανώτατο όριο συνολικής επιφάνειας ορόφων. 

III. Ύψος κτιρίων 

α. Για τα οικόπεδα.που εμπίπτουν στο κεντρικό τμήμα του οικισμού με 
εγκεκριμένο ρυμοτομικό σχέδιο, το μέγιστο επιτρεπόμενο ύψος των κτιρίων 
ορίζεαι σε 10.00 μ. 

Σε περίπτωση που το οικόπεδο έχει κλίση το μέγιστο ύψος των κτιρίων 
είναι δυνατόν να φθάσει τα 11.00 μ. μετρούμενο από το χαμηλότερο σημείο 
του εδάφους. 

β. Για οικόπεδα που εμπίπτουν στο λοιπό τμήμα του οικισμού με εγκε¬ 
κριμένο ρυμοτομικό σχέδιο, το μέγιστο ύψος των κτιρίων ορίζεται σε 8.50 

μ· 

Σε περίπτωση που το οικόπεδο έχει κλίση μεγαλύτερη του 25% το μέγι¬ 
στο ύψος των κτιρίων είναι δυνατόν να φθάσει τα 10.00 μ. από το χαμηλό¬ 
τερο σημείο του εδάφους και έπειτα από προηγούμενη έγκριση της Επιτρο¬ 
πής Πολεοδομικού και Αρχιτεκτονικού Ελέγχου (Ε.Π.Α.Ε.). 

γ. Πάνω από το μέγιστο ύψος των κτιρίων επιτρέπονται μόνο οι κατα¬ 
σκευές που ορίζει η παρ. 4 του άρθρου 5 του Π.Δ. 24.4.85 όπως αυτό τρο¬ 
ποποιήθηκε με το Π.Δ. 14,2.87. 

Κατά τα λοιπά ισχύει η Τ.Π./ΕΠΑ/11571/30.7.87 απόφαση Νο¬ 
μάρχη Σερρών και ο Ν. 1577/85. 

Άρθρο 2 

1. Η απόφαση αυτή να δημοσιευθεί στην Εφημερίδα της Κυβερνήσεως, 
έχοντας ισχύ από την δημοσίευσή της. Να δημοσιευθεί και η τεχνική περι- 
γραφή χάρτη Π.1.1. 

2. Το ακριβές αντίγραφο του πρωτοτύπου σχεδιαγράμματος Π.1.1. με 
κλίμακα 1:5.000 που συνοδεύει την απόφαση αυτή, μετά τη δημοσίευσή 
της στην εφημερίδα της Κυβερνήσεως, να αναρτηθεί στο Διοικητήριο, στο 

χτίριο του Τ.Π.Π.Ε. Ν. Σερρών για 15 (δεκαπέντε) συνεχείς μέρες. 

Η απόφαση αυτή να δημοσιευθεΐ στην Εφημερίδα της Κυβερνήσεως. 

Σέρρες, 9 Μαΐου 1989 

Ο Νομάρχης 
ΘΕΟΧΑΡΗΣ ΤΣΙΟΚΑΣ 

-♦- 

Αριθ. 10053 (16) 

Έγκριση ρυμοτομικού σχεδίου του οικισμού «Κάτω Αμπέλια» του Δήμου 
Σιδηροκάστρου Ν. Σερρών και καθορισμός όρων και περιορισμών δόμη¬ 
σης των οικοπέδων αυτού. 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1. Τις διατάξεις του Ν.Δ. 17.7.1923 «Περί σχεδίων πόλεων, κωμών 
κ.λπ.» και ειδικότερα τα άρθρα 1, 2, 3 και 4 αυτού. 

2. Τις διατάξεις του Ν. 1337/83 «Επέκταση των πολεοδομικών σχε¬ 
δίων, οικιστική ανάπτυξη και σχετικές ρυθμίσεις» και ειδικότερα το άρθρο 
38. 

3. Το άρθρο 1 παρ. 1 εδ. α του Π.Δ/τος 2-4/14.5.85 (ΦΕΚ 225 Δ') 
«Μεταβίβαση αρμοδιοτήτων στους Νομάρχες για την έγκριση και τροπο¬ 
ποίηση ρυμοτομικών σχεδίων καθώς και όρων και περιορισμών δόμησης 
αγροτικών οικισμών». 

4. Την Εγκ. 117/αρ. πρωτ. 48407/1834/20.6.86 και ειδικότερα το 
άρθρο 3 κεφ. II παρ. 7 με θέμα «Έγκριση τροποποιήσεων και καθορισμός 
όρων και περιορισμών δόμησης από τους Νομάρχες». 

5. Την αριθ. 116/88 απόφαση του Δημοτικού Συμβουλίου Σιδηροκά- 
στρου για τον οικισμό Κ. Αμπέλια. 

6. Την αριθ. 137/15.3.1989 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος Ν. Σερρών, αποφασίζουμε: 

Άρθρο 1 

Α. Εγκρίνεται το ρυμοτομικό σχέδιο του οικισμού Κ. Αμπέλια, του Δή¬ 
μου Σιδηροκάστρου Ν. Σερρών, όπως φαίνεται στο 1 (ένα) φύλλο χάρτου με 
κλίμακα 1:1000, που συνοδεύει την απόφαση αυτή. . 

Καθορίζεται προκήπιο πλάτους 2.50 μ. σε όλα τα Ο.τ. του οικισμού και 
όπως αυτά φαίνονται στο 1 (ένα) φύλλο χάρτου που συνοδεύει την απόφαση 
αυτή. 

1. Καθορίζονται οι παρακάτω χρήσεις στους χώρους: 

- Το οικόπεδο με άυξ. αρ. 13 στο Ο.Τ. 2 χαρακτηρίζεται νεκροταφείο. 

- Το οικόπεδο με αυξ. αρ. 14 στο Ο.Τ. 3 χαρακτηρίζεται γήπεδο. 

- Το οικόπεδο με αυξ. αρ. 52 στο Ο.Τ. 6 χαρακτηρίζεται παιδικός σταθ¬ 
μός. 

- Το οικόπεδο με αυξ. αρ. 46 στο Ο.Τ. 6 χαρακτηρίζεται κοινοτικό κτίριο. 

- Το οικόπεδο με αυξ. αρ. 63 στο Ο.Τ. 7 χαρακτηρίζεται σχολείο. 

- Το οικόπεδο με αυξ. αρ. 64 στο Ο.Τ. 8 χαρακτηρίζεται πλατεία. 

- Το οικόπεδο με αυξ. αρ. 71 στο Ο.Τ. 10 χαρακτηρίζεται παιδική χαρά. 

- Το οικόπεδο με αυξ. αρ. 77 στο Ο.Τ. 11 χαρακτηρίζεται Γ.Π.Σ. Κ. 
Αμπέλας. 


- Το οικόπεδο με αυξ. αρ. 78 στο Ο.Τ. 11 χαρακτηρίζεται Εκκλησία. 

- Το οικόπεδο με αυξ. αρ. 187 στο Ο.Τ. 28 χαρακτηρίζεται παιδική χαρά. 

- Το οικόπεδο με αυξ. αρ. 122 στο Ο.Τ. 20 χαρακτηρίζεται πάρκο. 

Β. Εγκρίνονται οι παρακάτω γενικοί όροι δόμησης. 

1. Αρτιότητα οικοπέδων 500 τ.μ. με πρόσωπο οικοπέδου 14 μ. 

Κατά παρέκκλιση θεωρούνται άρτια τα οικόπεδα με όποιο εμβαδόν και 

διαστάσεις έχουν παραχωρηθεί με τις αριθ. 3732/87 και 17381/87 απο¬ 
φάσεις της Ε.Ο.Δ. 

Για τα υπόλοιπα οικόπεδα που δεν προέρχονται από παραχώρηση ισχύ¬ 
ουν οι παρακκλίσεις ως προς την αρτιότητα που ίσχυαν με προηγούμενες 
διατάξεις. 

2. Κάλυψη οικοπέδων: 70%. 

3. Ο Συντελεστής δόμησης των οικοπέδων ορίζεται ως κατωτέρω: 

- Για τα πρώτα 100 τ.μ. επιφάνειας του οικοπέδου ορίζεται σ.δ. 1.60. 

- Για τα επόμενα 100 τ.μ. επιφάνειας του οικοπέδου ορίζεται σ.δ. 0.80. 

- Για τα πέραν των 200 τ.μ. τμήμα επιφάνειας του οικοπέδου ορίζεται σε 
0.60. 

Δεν υπάρχει ανώτατο όριο συνολικής δόμησης στα οικόπεδα. 

4. Μέγιστο ύψος κτιρίων ορίζεται 7.50 μ. μη συμπεριλαμβανομένης της 
οτέγης. 

Σε περίπτωση που το οικόπεδο έχει κλίση μεγαλύτερητου 25% το μέγι¬ 
στο ύψος της οικοδομής είναι δυνατόν να φθάσει τα 100 μ. από το χαμηλό¬ 
τερο σημείο του εδάφους, μη συμπεριλαμβανομένης της στέγης και έπειτα 
από προηγούμενη έγκριση της Επιτροπής Πολεοδομικού και Αρχιτεκτονι¬ 
κού Ελέγχου (ΕΠΑΕ). 

Γ. Επιβάλλονται οι παρακάτω ειδικοί όροι δόμησης. 

1. Τρόπος κάλυψης: στέγη με κεραμίδι κόκκινου χρώματος και με κλίση 
1:3 περίπου. Σε περίπτωση που τοποθετείται ηλιακός θερμοσίφωνας να επι¬ 
διώκεται η ενσωμάτωσή του στη στέγη. 

Για τις μονόροφες οικοδομές ισχύουν τα οριζόμενα στην παρ. 1 της υπ’ 
αριθ. ΤΠ/ΕΠΑ/10140/88 απόφασης Νομάρχη Σερρών. 

2. Ποικίλοι χρωματισμοί στις όψεις σε αρμονία χρωμάτων. 

3. Οι εξώστες να είναι διασπασμένοι με ξύλινο ή μεταλλικό κάγκελλο. 

4. Οι περιφάξεις να είναι χαμηλοί μαντρότοιχοι από πέτρα ή επιχρισμένοι 
σε χρώμα άσπρο ή γκρι, κατά ΓΟΚ/85. 

Άρθρο 2 

1. Η απόφαση αυτή να δημοσιευθεΐ στην Εφημερίδα της Κυβερνήσεως, έχο¬ 
ντας ισχύ από τη δημοσίευσή της. 

2. Το ακριβές αντίγραφο του πρωτοτύπου τοπογραφικού διαγράμματος, 
με κλίμακα 1:1000, που συνοδεύει την απόφαση αυτή, μετά την δημο¬ 
σίευσή της στην Εφημερίδα της Κυβερνήσεως, να αναρτηθεί στο Διοικητή 
ριο, στο κτίριο του Τ.Π. & Π.Ε. Ν. Σερρών για 15 (δεκαπέντε) συνεχείς μέ- 
ρες. 

Η απόφαση αυτή να δημοσιευθεΐ στην Εφημερίδα της Κυβερνήσεως. 

Σέρρες, 9 Μαΐου 1989 

Ο Νομάρχης 
ΘΕΟΧΑΡΗΣ ΤΣΙΟΚΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


